agnater
Store norske leksikon,Jus,Arverett og skifterett
Agnater er en persons slektninger, etterkommere på mannssiden (farssiden). Motstykket er kognater, som er slektninger, etterkommere på kvinnesiden (morssiden).
I antropologi er kognater også brukt for å angi bilateralt slektskap, altså der slektskap regnes gjennom både farssiden og morssiden.I den eldste romerretten var arveretten agnatisk, det vil si at bare menn kunne arve. Senere ble forskjellen mellom agnater og kognater uten betydning. Med agnatisk suksesjon menes at etterfølgeren må være mannlig arving. Ved agnatisk-kognatisk suksesjon kan både menn og kvinner arve, men bror rangeres foran søster. Ved kognatisk suksesjon har ingen av kjønnene forrang.Agnatisk suksesjon spiller etter norsk rett ingen rolle når det gjelder arveretten. Heller ikke i odelsrett eller åsetesrett skilles det lenger mellom mannlige og kvinnelige arvinger.Tidligere var tronfølgen agnatisk i de fleste land, i Norge frem til 1990. Les mer i Store norske leksikon rettshistorie arverett arvefølge